open-index/open-wikipedia-markdown huggingface dataset:
יוהאן דיניז

**יוהאן דיניז** (בצרפתית: **Yohann Diniz**; ) הוא הלך תחרותי צרפתי, שיאן העולם הנוכחי (2018), אלוף העולם (לונדון 2017) ו-3 פעמים אלוף אירופה (גטבורג 2006, ברצלונה 2010 וציריך 2014) בהליכה ל-50 ק"מ.

## ביוגרפיה
### 2006
#### אלוף אירופה
באליפות אירופה שנערכה בגטבורג, שוודיה בשנת 2006 זכה דיניז במדליית זהב בהליכה ל-50 ק"מ, בשיא אישי חדש של 3:41:39 שעות, לפני חסוס אנחל גרסיה מספרד (3:42:48 שעות) ויורי אנדרונוב מרוסיה (3:43:26 שעות).

### 2007
#### סגן אלוף עולם
בשנת 2007 בתחרות הליכה ל-20 ק"מ שנערכה באנגליה, קבע זמן של 1:18:58 שעות, זמן שיא להלך צרפתי. לאחר מכן באליפות העולם שנערכה באוסקה, יפן באותה שנה הוא זכה במדליית כסף בתחרות הליכה ל-50 ק"מ בתוצאה של 3:44:22 שעות, אחרי נתן דיקס מאוסטרליה (3:43:53 שעות) ולפני אלכס שווארצר מאיטליה ( 3:44:38 שעות.

### 2008
באולימפיאדת בייג'ינג (2008) נאלץ דיניז לפרוש מהתחרות לאחר שעבר מרחק של 30 ק"מ עקב כאב חד בבטן ובירך.

### 2009
#### שיאן עולם
בשנת 2009, קבע שיא עולם חדש בהליכה ל-50 ק"מ, 3:38.45 שעות.

### 2010
באליפות אירופה שנערכה בברצלונה, ספרד בשנת 2010 זכה דיניז במדליית זהב בפעם השנייה ברציפות בהליכה ל-50 ק"מ, בתוצאה של 3:40:37 שעות, לפני גז'גוז' סודאו מפולין (3:42:24 שעות) וסרגיי בקולין מרוסיה (3:43:26 שעות).

### 2011
במרץ 2011 קבע שיא עולם בהליכת 50 ק"מ במסלול לא-סלול, 3:35:27 שעות, השיא הקודם היה ארוך בקצת יותר מ-5 דקות. באליפות העולם שנערכה בטגו, קוריאה הדרומית באותה שנה, נפסל דיניז בתחרות להליכה ל-50 קילומטר.

### 2012
בתחרות שנערכה בשנת 2012 בצרפת שיפר את שיאו האישי בהליכה ל-20 ק"מ והגיע לשיא אישי חדש של 1:17:43 שעות. סיים את התחרות במקום השני, אחרי אלכס שווארצר.

באולימפיאדת לונדון (2012) נפסל דיניז מיד עם הגיעו לקו הסיום במיקום שמיני בתחרות הליכה ל-50 ק"מ. הפסילה נקבעה עקב כך ששתה בקבוק מים בקילומטר ה-38 של התחרות באזור שלא הוקצה לשתייה לספורטאים.

### 2014
באליפות אירופה, שנערכה בציריך, שווייץ זכה דיניז במדליית זהב בפעם השלישית בהליכה ל-50 ק"מ בשיא עולם חדש של 3:32:32 שעות, לפני מטיי טוט מסלובקיה (3:36:21 שעות) ואיוון נוסקוב מרוסיה (3:37:41 שעות). שיא זה היה טוב בדקה אחת ו-41 שניות לעומת השיא הקודם, ודיניז יכל לקבוע שיא טוב עוד יותר. אלא, שעם התקרבו לנקודות הסיום החליט לבקש מהקהל דגל של פורטוגל כאות הוקרה לסבתו המנוחה ילידת פורטוגל בו נופף במטרים האחרונים של המסלול.

### 2015
באליפות העולם בהליכה שנערכה בארל צרפת, ב-8 במרץ 2015, קבע דיניז בתחרות ל-20 ק"מ שיא עולם חדש של 1:17:02 שעות. שיא עולם זה החזיק מעמד שבוע אחד בלבד, הוא נשבר בהמשך החודש על ידי ההלך היפני סוזוקה סוזוקי. 

ביולי 2015, דיניז הודעה על פרישה מהשתתפות בתחרויות הליכה נוספות, עקב כאבים ברצועת הכתף שהצריכו התערבות ניתוחית.

### 2016
באולימפיאדת ריו דה ז'ניירו (2016) השתתף דיניז בתחרות ההליכה ל-50 ק"מ, והוביל בתחרות עד לתקרית מביכה בה איבד שליטה על סוגריו ועשה את צרכיו במכנסיו. בהמשך התחרות התמוטט, אך המשיך ללכת וסיים במקום שמיני.

### 2017
#### אלוף עולם
באליפות העולם שנערכה בלונדון באוגוסט 2017 זכה דיניז במדליית זהב בהליכה תחרותית ל-50 ק"מ בשיא אליפות חדש של 3:33:12 שעות, לפני הירוקי אראי (3:41:17 שעות) וקאי קוביאשי (3:41:19 שעות), שניהם מיפן.

## קישורים חיצוניים

קטגוריה:הלכים
קטגוריה:אלופי עולם באתלטיקה
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:שיאני עולם צרפתים: אתלטיקה
קטגוריה:צרפתים שנולדו ב-1978
דיונוני רחף

[ממוזער|[לוליגו שקוף.]]
[ממוזער|[דיונון צלצל חסון.]]
**דיונוני רחף** (שם מדעי: Teuthida, שם עממי: squids) היא סדרה של רכיכות ימיות ממחלקת הסילוניות - יצורים כמו התמנון והדיונון (מסדרת Sepiida), הנעים במים בעזרת סילון מים הנוצר בגופם ועוזר להם להתקדם במים. יש להם שמונה זרועות המופנות קדימה, כריות יניקה גדולות ומקור ענקי המכיל לעיתים ארס.

דיונונים אלה הצפים במים פתוחים ואף בעומק האוקיינוס, הם הגדולים שבחסרי החוליות, כשהגדול ביותר מביניהם הוא דיונון עצום (*Mesonychoteuthis hamiltoni*), המצוי באנטארקטיקה וזרועותיו מגיעות לאורך של  ואולי גם דיונון ענק שמגיע לאורך קרוב. בעבר היו דיונונים גדולים נוספים כמו ההבורוטאוטתיס מהקרטיקון.

## מיון
בסדרה 29 משפחות ו-304 מינים בערך:
**משפחת Plesioteuthididae - נכחדה
*תת-סדרה Myopsina
**משפחת *Australiteuthidae - בה [[סוג ומין יחיד|מין יחיד]] *Australiteuthis aldrichi*
**משפחת [[לוליגיים]] (Loliginidae) - בה המין [[לוליגו שקוף]]
*תת-סדרה Oegopsina
***סוג ומין יחיד *Parateuthis tunicata*
**משפחה Ancistrocheiridae - בה מין יחיד *Ancistrocheirus lesueurii*
**משפחה [[דיונוני ענק]] (*Architeuthidae) - בה סוג אחד - דיונון ענק (*Architeuthis*)
**משפחה Bathyteuthidae
**משפחה Batoteuthidae - בה מין יחיד *Batoteuthis skolops*
**משפחה Brachioteuthidae
**משפחה Chiroteuthidae - בה הסוג דיונון ארך-זרועות
**משפחה Chtenopterygidae
**משפחה Cranchiidae - בה המין דיונון עצום
**משפחה Cycloteuthidae
**משפחה Enoploteuthidae
**משפחה Gonatidae
**משפחה דיונונים פוזלים (Histioteuthidae) סוג אחד - דיונון פוזל (Histioteuthis)
**משפחה Joubiniteuthidae - בה מין יחיד *Joubiniteuthis portieri*
**משפחה Lepidoteuthidae - בה מין יחיד *Lepidoteuthis grimaldii*
**משפחה Lycoteuthidae
**משפחה מגנאפיניים (Magnapinnidae)
**משפחה Mastigoteuthidae
**משפחה Neoteuthidae
**משפחה Octopoteuthidae - בה דיונון תמנוני דנה
**משפחה Ommastrephidae - בה דיונון הומבולדט
**משפחה Onychoteuthidae - בה דיונון צלצל חסון
**משפחה Pholidoteuthidae
**משפחה Promachoteuthidae
**משפחה Psychroteuthidae - בה מין יחיד *Psychroteuthis glacialis*
**משפחה Pyroteuthidae
**משפחה Thysanoteuthidae
**משפחה Walvisteuthidae - בה מין יחיד *Walvisteuthis virilis*

## קישורים חיצוניים

*
ישנן

**יַשְׁנָן** המכונה גם **ישנונן** (שם מדעי: *Somniosus*) הוא סוג של דמוי כריש גדולים מסדרת הקוצנאים החי בעומק האוקיינוס ומכיל חמישה מינים. הם נפוצים גם בימים ארקטיים ויכולים להגיע לאורך של 7 מטר. הם טורפים ראשיים באזורי חיותם.

## מינים
*ישנן דרומי (*Somniosus antarcticus*)
*ישנן הצפרדע (*Somniosus longus*)
*ישנונן גרינלנדי (*Somniosus microcephalus*)
*ישנונן פסיפי (*Somniosus pacificus*)
*יַשְׁנָן חִדְקָנִי (*Somniosus rostratus*)

## קישורים חיצוניים

## הערות שוליים

קטגוריה:בעלי חיים שתוארו ב-1818
קטגוריה:טקסונים שתוארו בידי שארל אלכסנדר לסואר
קטגוריה:ישננים
דייוויד ג'סטיס

**דייוויד ג'סטיס** (באנגלית: **David Justice**, נולד ב-14 באפריל 1966), הוא שחקן בייסבול אמריקאי לשעבר בתפקיד שחקן שדה חיצוני, ששיחק בליגת הבייסבול האמריקאית MLB. ב-13 שנותיו כשחקן פעיל הוא שיחק ב-4 קבוצות: אטלנטה ברייבס, קליבלנד אינדיאנס, ניו יורק יאנקיז ואוקלנד אתלטיקס.

## קריירה מקצועית
החל לשחק בליגות הגבוהות של בייסבול בארצות הברית במאי 1989, בקבוצת אטלנטה ברייבס שהייתה באותה עת אחרונה בליגה. הוא זכה למקום בקבוצה בזכות עזיבתו של דייל מרפי לקבוצת פילדלפיה פיליז.

בעונה השנייה של 1990 שיחק בעמדה התקפית, והצליח לבצע הום ראן 28 פעמים - דבר שסייע לו לזכות בפרס רוקי השנה של הנשיונל ליג באותה שנה. 

במאי 1996 נגרמה לג'סטיס פריקת כתף במהלך משחק נגד פיטסבורג פיירטס, וכתוצאה לא יכל להמשיך לשחק בעמדת החובט באותה עונה.

בסוף 1996 נמכר לקליבלנד אינדיאנס, שם שיחק בין השנים 1997 - 2000.

ב-28 ביוני 2000 ביצעה ניו יורק יאנקיז עסקת החלפה עם קליבלנד אינדיאנס, במסגרתה קיבלה ניו יורק יאנקיז את דייוויד ג'סטיס בתמורה לג'ייק ווסטברוק, זאק דיי וריקי לדי. ג'סטיס שיחק ביאנקיז עד דצמבר 2001.

ב-7 בדצמבר 2001 עבר לשחק בניו יורק מטס במסגרת החלפה בין שתי הקבוצות. הניו יורק יאנקיז קיבלה בתמורה את רובין ונטורה. כשבוע לאחר מכן הוחלף שוב תמורת מארק גותרי וטיילר ייטס, וכך הגיע לקבוצת אוקלנד אתלטיקס. הוא שיחק באוקלנד עונה אחת אחרונה בטרם פרש מעיסוקו כשחקן בייסבול.

## חיים אישיים
דייוויד ג'סטיס נולד בסינסינטי לרוברט ונטי ג'סטיס. בגיל 16 סיים לימודים בקובינגטון לאטין סקול בקנטקי. לאחר מכן למד בתומאס מור קולג' תוך התמחות בצדק פלילי (Criminal Justice).

### נישואים
ב-31 בדצמבר 1992 נישא לשחקנית האלי ברי. לאחר הנישואים הם גרו בעיר סנדי ספרינגס בג'ורג'יה. הם נפרדו ב-22 בפברואר 1996 והתגרשו ב-24 ביוני 1997. הגירושין לא היו חלקים, דבר שהתבטא בכך שהאלי ברי הגישה בקשה לצו הרחקה נגד ג'סטיס. דייוויד נישא בשנית לרבקה וילאלובוס ב-8 בפברואר 2001.

### ילדים
לג'סטיס בן שנולד ב-1999 מארוסתו לשעבר ניקול פוסטר. בנוסף יש לו שני ילדים מרבקה וילאלובוס - בן שנולד ב-2002, ובת שנולדה ב-2004.

## הישגי שיא בקריירה
* NL Rookie of the Year (1990)
* Silver Slugger Award (1993, 1997)
* נבחר 3 פעמים למשחק האולסטאר (1993, 1994, 1997)
* זכה פעמיים באליפות הוורלד סירייס (1995, 2000)
* ALCS MVP (2000)
* MVP של הוורלד סירייס (1995, 2000)

## קישורים חיצוניים

קטגוריה:אמריקאים ילידי אוהיו
קטגוריה:סינסינטי: אישים
קטגוריה:שחקני בייסבול אמריקאים
קטגוריה:שחקני בייסבול אפרו-אמריקאים
קטגוריה:שחקני השדה החיצון
קטגוריה:שחקני אוקלנד אתלטיקס
קטגוריה:שחקני אטלנטה ברייבס
קטגוריה:שחקני ניו יורק יאנקיז
קטגוריה:שחקני קליבלנד גארדיאנס
קטגוריה:אוהיו: ספורטאים
קטגוריה:אמריקאים שנולדו ב-1966
ליהודים הייתה אורה ושמחה וששון ויקר

**ליהודים הייתה אורה ושמחה וששון ויקר** הוא פסוק במגילת אסתר (). הפסוק הולחן בלחנים רבים, ועל שלל לחניו הוא אחד משירי פורים המוכרים. הפסוק נאמר גם בסדר הבדלה למוצאי שבת, כפסוק ברכה.

הפסוק מספר, שלאחר ביטול גזירת המן ושילוח האגרות השניות, יצא מרדכי מבית אחשוורוש בלבוש מלכות, וליהודים היו אורה, שמחה, ששון ויקר.

חז"ל מבארים את הפסוק בדרך מדרש: 
על פי פרשנותו של רש"י, גזירות המן היו גם על המצוות המנויות בחז"ל - לימוד תורה, ברית מילה, חגי ישראל ותפילין.

## לחנים בולטים
לפסוק לחנים רבים, להלן הבולטים שבהם:
*לחנו של רבי אליעזר זוסיא פורטוגל, האדמו"ר הראשון מסקולען. בשנת תשכ"ט (1969) הופיע השיר באלבומו של דוד ורדיגר ומשם התפרסם. למעשה, השיר לא נקלט בלחנו המקורי, קטע אחד מהלחן המקורי הושמט, וגם בקטע הראשון חלו שינויים מהלחן המקורי.
*לחן נוסף מפורסם הוא לחנה של נורית הירש, אשר מתחיל במילים מהפסוק הקודם, "ומרדכי יצא מלפני המלך בלבוש מלכות ועטרת זהב". הירש הלחינה את השיר בשנת 1970 עבור התוכנית "דו רה מי" בקול ישראל.
*בציבור החרדי מפורסם לחנו של יוסי גרין שבוצע על ידי מרדכי בן-דוד. הניגון מותאם למילים מתוך הבדלה, הממשיכות בבקשה "כן תהיה לנו". ללחן יש פתיח ללא מילים שהולחן על ידי המעבד משה לאופר.
* לחן של משה לאופר בוצע על ידי אברהם פריד בדיסק "אדרבה" שיצא בשנת 1990.
*לחן נוסף מפורסם הוא לחנו של הרב ברוך כהנא מספינקא אנטוורפן, הכתוב בסולם פריגיש.
*לחן מפורסם בסגנון מארש הוא לחן של בן ציון שנקר מחסידות מודז'יץ. בלחן זה שרים גם את המילים "כן תהיה לנו", שנאמרות בהבדלה לאחר הפסוק ליהודים הייתה אורה.
*לחנו של שלמה קרליבך.

## הערות שוליים

קטגוריה:מגילת אסתר
קטגוריה:פיוטים ושירים לפורים
אוסקר דה מרקוס

**אוסקר דה מרקוס אראנה** (בספרדית: **Óscar de Marcos Arana**; נולד ב-14 באפריל 1989) הוא כדורגלן עבר ספרדי ששיחק בעמדת המגן. דה מרקוס רשם למעלה מ-500 הופעות רשמיות באתלטיק בילבאו וזכה עימה פעמיים בגביע המלך.

## קריירה
דה מרקוס התחיל את הקריירה שלו בדפורטיבו אלאבס בעמדת החלוץ. ב-21 בדצמבר 2008 ערך את הופעת הבכורה שלו בקבוצה הבוגרת נגד טנריפה. למרות גילו הצעיר שיחק דה מרקוס ב-20 משחקים במדי הקבוצה הבוגרת, אך בסוף העונה ירדה הקבוצה לליגה השלישית.

בחודש יולי  חתם באתלטיק בילבאו. הוא ערך את הופעת הבכורה שלו במועדון ב-6 באוגוסט 2009 בניצחון 1–2 נגד יאנג בויז ברן במסגרת מוקדמות הליגה האירופית. את העונה סיים עם 3 שערים ב-29 הופעות בכל המסגרות ועוד הופעה בקבוצת המילואים של המועדון. בעונת  הפך לשחקן הרכב פותח במועדון. ב-17 בדצמבר 2011 נפגע דה מרקוס באשכיו דבר אשר דרש טיפול של 25 תפרים. הוא התאושש וחזר להרכב, כולל בגמר הליגה האירופית 2012 שם הפסידה קבוצתו 0–3 לאתלטיקו מדריד.

ב-4 בינואר 2013 האריך את חוזהו עד יוני  עם סעיף שחרור של 32 מיליון אירו. דה מרקוס הבקיע בשני המשחקים נגד מנצ'סטר יונייטד במסגרת שמינית גמר הליגה האירופית שבסיומם העפילה בילבאו לרבע הגמר לאחר שניצחה 3–5 בסיכום הכללי. באותה עונה הגיע עם הקבוצה לגמר המפעל בו הפסידה לאתלטיקו מדריד.
ממוזער|דה מרקוס ב-2012
בנובמבר  זומן דה מרקוס לראשונה לסגל נבחרת ספרד לקראת משחקי הידידות נגד  ו, אך טרם ערך את הופעת הבכורה שלו במדי הלאומיים.

## תארים
;אתלטיק בילבאו
*הסופר קאפ הספרדי (2): 2015, 2021

## קישורים חיצוניים

* פרופיל השחקן באתר אתלטיק בילבאו

קטגוריה:קשרי כדורגל ספרדים
קטגוריה:מגני כדורגל ספרדים
קטגוריה:בלמי כדורגל ספרדים
קטגוריה:כדורגלנים ספרדים
קטגוריה:קשרי כדורגל בסקים
קטגוריה:כדורגלנים בסקים
קטגוריה:מגני כדורגל בסקים
קטגוריה:בלמי כדורגל בסקים
קטגוריה:כדורגלני דפורטיבו אלאבס
קטגוריה:כדורגלני אתלטיק בילבאו
קטגוריה:ספרדים שנולדו ב-1989
אנקה ואן דרמירס

**אנקה מריה פלור ואן דרמירס** (בהולנדית: **Anke Maria Flor Van dermeersch**; נולדה ב-27 באוקטובר 1972) היא פוליטיקאית בלגית.

## ביוגרפיה
ואן דרמירס נבחרה ב-1991 למיס בלגיה, בשנה זו לראשונה הצופים לקחו חלק בהצבעה והזוכה לא נבחרה אך ורק על ידי חבר שופטים.

היא ייצגה את בלגיה בתחרות מיס עולם 1991 ומיס תבל 1992, ושם סיימה במקום שישי. לאחר מכן פתחה בקריירת דוגמנות.

היא עורכת דין מוסמכת ומתמחה במיסוי בינלאומי.

ב-2003 היא נבחרה לחברת הסנאט הבלגי מטעם מפלגת פלאמס בלוק (מאוחר יותר פלאמס בלאנג), והייתה בין היתר חברה בוועדה לענייני כלכלה וכספים של הסנאט.

היא נשואה ולה בן ובת.

## קישורים חיצוניים

* 

## הערות שוליים

קטגוריה:קצרמר אישים
קטגוריה:זוכות מיס בלגיה
קטגוריה:פוליטיקאיות בלגיות
קטגוריה:עורכות דין בלגיות
קטגוריה:משתתפות בתחרות מיס עולם 1991
קטגוריה:משתתפות בתחרות מיס תבל 1992
קטגוריה:בלגיות שנולדו ב-1972
ליזי ולסקז

**אליזבת' אן (ליזי) ולסקז** (באנגלית: **Lizzie Velásquez**) היא סופרת ומרצה אמריקאית. היא התפרסמה בשל תסמונת נדירה עמה היא מתמודדת, שגורמת למבנה גוף רזה מאוד, ולכשלים גופניים אחרים.

## ביוגרפיה
ליזי ולסקז נולדה ב-13 במרץ 1989 באוסטין, טקסס. לידתה הייתה כארבעה שבועות לפני הסיום הרגיל של ההריון. משקלה בלידתה היה 1.219 ק"ג, ועד היום מעולם לא עלה משקלה מעל 29 קילוגרמים. בנערותה חוותה בריונות קשה עקב המראה שלה. שיא הבריונות היה כאשר הייתה בתיכון, היא הוכתרה על ידי בריון מרשת האינטרנט כ"האישה המכוערת ביותר בעולם" בסרטון שהפיץ ברשת. לסרטון נוספו אלפי תגובות נאצה, כמו: !Kill it with fire ("שרפו את הדבר הזה!"). ולסקז למדה באוניברסיטת המדינה של טקסס עד 2012, והתמחתה בלימודי תקשורת.

## התסמונת
ולסקז סובלת מתסמונת נדירה, שבה לוקים עוד שני אנשים בכל העולם. המומחים סבורים שהתסמונת שלה שייכת לקטגוריה הידועה כ-PS (קיצור של Progeroid syndromes), שם קיבוצי לפגמים גנטיים הקשורים לצבירת שומן בגוף. התסמונת לא מאפשרת לה לעלות במשקל ולהשמין, ובנוסף לכך מערכת החיסון שלה חלשה, היא איבדה את ראייתה בעין אחת, והיא לקוית ראיה בעין השנייה. מכיוון שגופהּ לא יכול לאגור שומן, היא חייבת לאכול כשישים ארוחות קטנות וחטיפים ביום, ארוחה אחת בכל עשרים דקות (כולל בלילה), כדי לשרוד.

## פועלה כיום
ב-16 בינואר 2014 הרצתה ולסקז בוועידת TED, שם דיברה על הדרך שבה אנשים מגדירים את עצמם. הרצאתה צברה מעל ל-40 מיליון צפיות ב-YouTube. היא פרסמה שני ספרים, אחד מהם הוא אוטוביוגרפיה (ביחד עם אמהּ, ריטה) בשם: ׁLizzie Beautiful: The Lizzie Velásquez Story (ליזי יפה: סיפורה של ליזי ולסקז), שיצא בהוצאה עצמית בשנת 2010 בבריטניה ובספרד.

כיום (2016) היא מרצה בעולם על בריונות ועל הדרך שעברה, ובנוסף היא פעלה ופועלת להעברת חוק נגד בריונות בבתי הספר האמריקניים. היא פועלת לגיוס כסף כדי להפיק סרט על סיפורה, בשם "הפרויקט של ליזי". עד כה גייסה כ-123 אלף דולר. מטרת הקמפיין לגייס 180 אלף דולר. בהרצאותיה היא מצהירה שלמרות מצבה הרפואי, היא לא הייתה משנה דבר בקורות חייה ובעצמה. היא נוהגת לומר: "החלום שלי הוא להמשיך ולעזור לאחרים." באופן כזה, ולסקז מקדישה את כל זמנה למסע נגד בריונות מכל סוג.

## קישורים חיצוניים

* , בכנס TEDx AustinWomen
* דפנה לוי, "לא רוצה לשים שקית נייר על הראש, מה תעשו לי?" - ריאיון עם ליזי ולסקז, פורסם ב"לאשה", 24 בפברואר 2016.

קטגוריה:סופרות אמריקאיות
קטגוריה:סופרים אמריקאים
קטגוריה:אלימות
קטגוריה:ארצות הברית: פגיעה בזכויות האדם
קטגוריה:עיוורים אמריקאים
קטגוריה:בוגרי אוניברסיטת המדינה של טקסס
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
עונת 1977/1978 בליגה הארצית

**עונת 1977/1978 בליגה הארצית** הייתה העונה השנייה של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 14 קבוצות. את העונה סיימה בני יהודה תל אביב במקום הראשון והעפילה לעונת 1978/1979 בליגה לאומית, לצד הפועל פתח תקווה, הפועל כפר סבא והפועל ראשון לציון שסיימו אחריה בהתאמה.

הפועל בית שמש ומכבי שעריים ירדו לליגה השלישית.

## טבלת הליגה
 

## קישורים חיצוניים
* טבלת התחרות

קטגוריה:עונות בליגת המשנה בכדורגל בישראל
קטגוריה:1977 בישראל: כדורגל
קטגוריה:1978 בישראל: כדורגל
קטגוריה:תחרויות כדורגל ב-1978
קטגוריה:תחרויות כדורגל ב-1977
עונת 1978/1979 בליגה הארצית

**עונת 1978/1979 בליגה הארצית** הייתה העונה השלישית של הליגה הארצית כליגה השנייה בחשיבותה בכדורגל בישראל.

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 16 קבוצות. את העונה סיימה הכח רמת גן במקום הראשון ועלתה לעונת 1979/1980 בליגה הלאומית, יחד עם מכבי רמת עמידר והפועל פתח תקווה שסיימו אחריה בהתאמה.

הפועל מרמורק, הפועל נתניה והפועל אשדוד ירדו לליגה השלישית.

## טבלת הליגה

## קישורים חיצוניים
* טבלת הליגה

קטגוריה:עונות בליגת המשנה בכדורגל בישראל
קטגוריה:1978 בישראל: כדורגל
קטגוריה:1979 בישראל: כדורגל
קטגוריה:תחרויות כדורגל ב-1978
קטגוריה:תחרויות כדורגל ב-1979
עונת 1979/1980 בליגה הארצית

**עונת 1979/1980 בליגה הארצית** הייתה העונה הרביעית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 16 קבוצות. את העונה סיימה הפועל ירושלים במקום הראשון ועלתה לעונת 1980/1981 בליגה לאומית, לצד הפועל רמת גן והפועל ראשון לציון שסיימו אחריה בהתאמה.

הפועל בת ים, הפועל טירת כרמל והפועל הרצליה ירדו לליגה השלישית.

## טבלת הליגה
 

## קישורים חיצוניים
* טבלת הליגה - דף 40

קטגוריה:עונות בליגת המשנה בכדורגל בישראל
קטגוריה:1979 בישראל: כדורגל
קטגוריה:1980 בישראל: כדורגל
קטגוריה:תחרויות כדורגל ב-1979
קטגוריה:תחרויות כדורגל ב-1980
עונת 1980/1981 בליגה הארצית

**עונת 1980/1981 בליגה הארצית** הייתה העונה החמישית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 16 קבוצות. את העונה סיימה בית"ר תל אביב במקום הראשון והעפילה לעונת 1981/1982 בליגה לאומית לצד בית"ר ירושלים ומכבי חיפה שסיימו אחריה בהתאמה.

הפועל חדרה, הפועל חולון ומכבי הרצליה ירדו לליגה השלישית.

## טבלת הליגה
 

## קישורים חיצוניים
* טבלת התחרות - דף 10

קטגוריה:עונות בליגת המשנה בכדורגל בישראל
קטגוריה:1981 בישראל: כדורגל
קטגוריה:1980 בישראל: כדורגל
קטגוריה:תחרויות כדורגל ב-1981
איחוד המולדת

**איחוד המולדת - דמוקרטים נוצרים ליטאים** (בליטאית: Tėvynės sąjunga – Lietuvos krikščionys demokratai או **TS-LKD, **באנגלית: Homeland Union Lithuanian Christian Democrats) היא מפלגת מרכז-ימין בליטא. למפלגה 35 מתוך 141 המושבים בסיימאס ושלושה מושבים בפרלמנט האירופי .

איחוד המולדת היא מפלגת המרכז-ימין העיקרית בליטא עם מאפיינים ליברל-שמרניים ונוצרים-דמוקרטיים עיקריים. בנוסף המפלגה נחשבת עם אוריינטציה לאומית וליברליזם כלכלי.

מנהיג המפלגה הוא גבריאליוס לנדסברגיס, שהחליף את אנדריוס קוביליוס בשנת 2014. המפלגה חברה במפלגת העם האירופית (EPP) ובאיחוד הדמוקרטי הבינלאומי (IDU).

## היסטוריה

המפלגה נוסדה בשנת 1993 על ידי קבוצה מתוך "תנועת הרפורמה של ליטא" בהובלת ויטאוטס לנדסברגיס, אשר הוביל את ליטא לעצמאות. בבחירות של 1996, גרפה המפלגה 40% מהקולות אולם ב-2000 ירדה ל-8.6% בלבד.

לאחר קבלת ליטא לאיחוד האירופי בשנת 2004, היא זכתה במושבים בפרלמנט האירופי. בבחירות של 2004 המפלגה זכתה ב-14.6% מהקולות וקיבלה 25 מושבים.

ביוני 2011 הכריז "האיחוד הליטאי הלאומני" על פרישה מהמפלגה.

בבחירות של 2012 צנחה המפלגה והוצאה מהממשלה.

## קישורים חיצוניים
* 

## הערות שוליים

קטגוריה:ליטא: מפלגות
קטגוריה:ליטא: מפלגות ליברליות
קטגוריה:ליטא: מפלגות שמרניות
קטגוריה:מפלגות נוצריות
קטגוריה:מפלגות שהוקמו ב-1993
ג'ק גוסלינג

**ג'ק גוסלינג** (באנגלית: **Jake Gosling**; ) הוא כדורגלן גיברלטרי המשחק בעמדת הקשר ברושל אולימפיק.

## קריירת מועדונים
גוסלינג, יליד העיר אוקספורד, הממלכה המאוחדת, החל את הקריירה שלו בקבוצות הילדים של סווינדון טאון ולאחר מכן שיחק בפלימות' ארגייל. בגיל 16 הצטרף למחלקת הנוער של אקסטר סיטי. במשחקי טרום-עונה של עונת  הבקיע שער מרהיב במשחק ידידות נגד דורצ'סטר טאון והצוות המקצועי של המועדון התרשם מביצועיו ובספטמבר  הושאל למועדון לחודש אחד, אך לאחר שהציג יכולת טובה תקופת השאלתו הוארכה עד ינואר . ב-12 בינואר 2013 ערך את הופעת הבכורה שלו עבור אקסטר בניצחון 0-3 נגד סאות'אנד יונייטד. ב-2 במרץ הבקיע את שער הבכורה שלו במועדון בניצחון 0-3 נגד נורת'המפטון יונייטד. ב-13 במרץ 2014 הושאל שוב הפעם לגלוססטר סיטי עד לסיום העונה. כעבור 3 ימים ערך את הופעת הבכורה שלו במועדון. ב-17 במאי 2014 סיים את חוזהו במועדון ובחר שלא לחדש אותו ובכך הפך לשחקן חופשי בתום העונה.

ב-24 ביוני 2014 גוסלינג חתם בבריסטול רוברס מהליגה החמישית באנגליה. הוא ערך את הופעת הבכורה שלו ב-9 באוגוסט בתיקו 0-0 נגד גרימסבי טאון. ב-16 בספטמבר הוא הבקיע את שערו הראשון עבור המועדון. בסיום העונה העפיל עם קבוצתו לליגה הרביעית. ב-26 בפברואר 2016 גוסלינג הושאל לניופורט קאונטי לתקופה של חודש. במדי ניופורט רשם 6 הופעות ובסיום תקופת ההשאלה חזר לבריסטול עימה העפיל להפוטבול ליג הראשונה. ב-16 בינואר 2017 הושאל לפורסט גרין רוברס עד לסיום העונה.

ביוני 2017 חתם בטורקי יונייטד.

## קריירה בינלאומית
בינואר  פורסם כי גוסלינג ייצג את נבחרת גיברלטר. הוא זומן לראשונה לסגל הנבחרת לקראת משחקי הידידות נגד  ו שנערכו ב-26 במאי וב-4 ביוני 2014 בהתאמה. גוסלינג ערך את הופעת הבכורה הבינלאומית שלו במשחק נגד אסטוניה בו גם הבקיע את שער הבכורה שלו בנבחרת והמשחק נגמר בתוצאה 1-1. שער זה היה גם השער הראשון של הנבחרת מאז הצטרפותה לאופ"א. ב-7 בספטמבר 2015 הבקיע בהפסד 1-8 ל ובכך הפך לשחקן הראשון שכובש יותר משער אחד במדי הנבחרת מאז שהצטרפה לאופ"א ונכון ל-24 במרץ 2016 הוא מלך השערים שלה עם שני שערים.

## קישורים חיצוניים

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלנים גיברלטרים
קטגוריה:קשרי כדורגל גיברלטרים
קטגוריה:כדורגלני אקסטר סיטי
קטגוריה:כדורגלני בריסטול רוברס
קטגוריה:כדורגלני טורקי יונייטד
קטגוריה:אנגלים שנולדו ב-1993
קטגוריה:גיברלטרים שנולדו ב-1993
בנימין הלוי (מקובל)

רבי **בנימין הלוי** היה מחכמי העיר צפת ומתלמידי גורי האר"י במאה ה-17. לדעת חלק מהחוקרים, רבי בנימין הוא מחברו של הספר "חמדת ימים".

## קורות חייו
נולד בערך בשנת ש"נ (או ש"מ) בצפת לרבי מאיר הלוי. בבחרותו למד אצל רבי חייא רופא מצפת, מתלמידיו של רבי חיים ויטאל, שהיה לרבו המובהק. רבו זה נפטר בשנת שע"ז. מלבד רבו זה קיבל רבי בנימין גם מפי גדולי המקובלים בדורו, והסתופף בצילם, כמו מהר"ם אלשיך, רבי שלמה אלקבץ, רבי אליהו די וידאש מחבר ראשית חכמה, ועוד.

בשנת תט"ז (1656) נשלח כשד"ר על ידי קהילת צפת לאיטליה, ובין השנים תי"ז-תי"ט שהה בוונציה כאשר עיקר פעילותו התמקדה בהפצת תורת האר"י ומשנתו שלא הייתה ידועה אז גם בקרב הרבנים. רבי בנימין הביא עמו מספר קונטרסים של כתבי האר"י שהיו אחראים רבות להתפשטות תורת האר"י באיטליה. סביב רבי בנימין התקבצו חכמים רבים אותם לימד את תורת הקבלה, ביניהם רבי משה זכות שלמד ממנו את עיקר משנתו בקבלה. כן מסר רבי בנימין לרמ"ז מספר חיבורים ותיקונים שידפיסם בערי איטליה. בתקופה זו התארח רבי בנימין רבות בביתו של רבי שמואל אבוהב, רב העיר, שקיבל ממנו אף הוא רבות בקבלה.

רבי נתן נטע הנובר מחבר הסידור הקדמון שערי ציון מספר בהקדמתו שבעת שהותו בוונציה הגיע לבית מדרשו של רבי שמואל אבוהב שם שהה ידידו רבי משה זכות, וכמה חכמים מארץ ישראל, .

לאחר שובו לארץ ישראל המשיך רבי בנימין לעמוד בקשר של שאלות ותשובות בענייני קבלה עם חכמי איטליה, שראו בו "חכם וחסיד יחיד בדורו". בארץ ישראל קיבל ממנו תלמידו רבי דוד חביליו שנתפרסם לאיש מופת. בסוף ימיו הוכרח לצאת מארץ ישראל, ובשנת תל"ב (1671), בהיותו בדרך, נפטר בכפר סמוך לארם צובא. בנו רבי שלמה הלוי היה מחכמי איזמיר וחתן רבי יהונתן גלאנטי (בנו של ר' משה גלאנטי).

## מתלמידיו
* רבי משה זכות
* רבי דוד חביליו
* רבי בנימין מלמד
* רבי ישראל שלמה לינגי

## לקריאה נוספת
* מבוא **שערי חמדה** פרקים יז-יח (עמודים 208–249) בתוך: חמדת ימים חלק א, הוצאת מכון חמדת ימים, בני ברק, תשע"א.

* אברהם יערי, **תעלומת ספר** פרק י: מי חיבר ספר חמדת ימים (עמודים 51–75).

## קישורים חיצוניים
* 

## הערות שוליים

קטגוריה:צפת: רבנים
קטגוריה:מקובלים ארץ-ישראלים
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:ראשוני האחרונים
קטגוריה:יהודים בארץ ישראל במאה ה-17
Lynx (דפדפן)

**Lynx** הוא דפדפן מבוסס טקסט, בעל גמישות תכונות רבה, המותאם לשימוש במסופים, התומכים בסמן עכבר על פני תאי התווים. נכון לשנת 2015 הוא הדפדפן הישן ביותר שבשימוש כללי, ובפיתוח, שהחל בשנת 1992. הרווח המשמעותי בשימוש בדפדפן הוא במהירות הגלישה, והוא ניכר במיוחד בשימוש ברוחב פס קטן, או במחשבים ישנים המתקשים לעבד תוכן גרפי.

## תכונות
גלישה ב-Lynx מורכבת מהדגשת הקישור הרצוי ושימוש במקשי המקלדת, או ממספור כל הקישורים בדף מסוים והקלדת מספר הקישור הרצוי. הגרסה הנוכחית תומכת ב-TLS ובתכונות HTML רבות. טבלאות נוצרות על ידי שימוש ברווחים, ומסגרות מזוהות על ידי שמות ויכולות להיפתח כדף נפרד. Lynx אינו יכול באופן מובנה, להציג תוכן ברשת שאינו טקסטואלי, כמו וידאו ותמונות, אבל הוא יכול להריץ תוכנות חיצוניות, כמו של הצגת תמונות, ונגן מדיה כדי לטפל בתוכן הרצוי.

שלא כמו בדפדפנים רבים Lynx אינו תומך בג'אווה סקריפט ובאדובי פלאש הנדרשים לפעילותם התקינה של אתרים מסוימים.

## קישורים חיצוניים

* 

קטגוריה:תוכנות שהושקו ב-1992
קטגוריה:דפדפנים
קטגוריה:אוניברסיטת קנזס
U2 (הרכבת התחתית של וינה)

**קו U2** הוא אחד מקווי הרכבת התחתית של וינה. בקו זה, שאורכו 16.7 קילומטרים (מתחנת Karlsplatz לתחנת Seestadt), פועלות כ-20 תחנות.

קו זה נפגש עם קו ה-U1 ו-U4 בתחנת קארלספלאץ (Karlsplatz), קו U3 בתחנת וולקסתיאטר (Volkstheater), קו U4 בשוטנרינג (Schottenring) ו-U1 בפראטרשטרן (Praterstern). הקו נפתח לראשונה ב-1980.

## תחנות נבחרות
1. **זיישטאדט** (5 באוקטובר 2013)

9. **דונאומרינה** (2 באוקטובר 2010)
* בסמוך לבית האבות היהודי מיימונידס צנטרום
10. '''שטאדיום''' (10 במאי 2008)
* 3 מסילות, 2 סימטריים בתוך הרציפים
* התחנה נפתחה לכבוד משחקי יורו 2008 שהתקיימו בעיר
18. **פולקסתיאטר (התיאטרון העממי)** (30 באוגוסט 1980)
* קישור ל-U3
* התחנה נפתחה ב-1965 בשם בורגגאסה ברכבת הקלה התת-קרקעית
19. **מוזיאומסקוורטיר (רובע המוזיאונים)** (3 באוגוסט 1980)
* בתחנה מוצגת אמנות ציבורית
20. **קארלספלאץ**
* קישור ל-U1, U4 ורכבות מקומיות
* התחנה של U4 נמצאת במקומה של הרכבת העירונית משנת 1898, ומשלבת חלקים ממנה
* עיצוב מסובך מאחר שהנהר וינה זורם מתחת לקרקע של הרציפים של U2 ו-U4
* ישנם יותר דרגנועים מכל תחנה אחרת במערכת

## קישורים חיצוניים

קטגוריה:קווי הרכבת התחתית של וינה
U3 (הרכבת התחתית של וינה)

**קו U3** הוא אחד מקווי הרכבת התחתית של וינה. בקו זה, שאורכו 13.4 קילומטרים (מתחנת Ottakring לתחנת Simmering), פועלות כ-20 תחנות. זהו הקצר ביותר מבין קווי הרכבת התחתית בעיר.

הקו נפגש עם קו U6 בתחנת וסטבאנהוף (Westbahnhof), עם קו U2 בוולקסתיאטר (Volkstheater), עם קו U1 בשטפאנספלאץ (Stephansplatz) ועם קו U4 בלנדשטראסה (Landstraße). הקו נפתח לראשונה בשנת 1991.

## תחנות נבחרות
1. **אוטקרינג** (5 בדצמבר 1998)
* קישור ל-S-Bahn
6. **וסטבאנהוף** (תחנת רכבת מערב) (4 בספטמבר 1993)
* קישור ל-U6, קווי הרכבת הראשים ול-S-Bahn
* אמנות ציבורית בחלק מהמעברים
* תחנת U6, שנפתחה ב-1989, נמצאת בתחנת הרכבת העירונית מ-1898
9. **פולקסתיאטר** (התיאטרון העממי) (6 באפריל 1991, U2 מאז 1980)
* קישור ל-U2
* בתחנה מוצגת אמנות ציבורית
* סמוכה לשכונת שפיטלברג, מוקד תרבות, בילוי ופנאי
21. **[[זימרינג]]** (2 בדצמבר 2000)
* קישור לקווי הרכבת הראשיים ול-S-Bahn

## קישורים חיצוניים

קטגוריה:קווי הרכבת התחתית של וינה
U4 (הרכבת התחתית של וינה)

**קו U4** הוא אחד מקווי הרכבת התחתית של וינה. בקו זה, שאורכו 16.5 קילומטרים (מתחנת Hütteldorf לתחנת Heiligenstadt), פועלות כ-20 תחנות.

קו זה פוגש את קו U6 בתחנת לנגנפלדגאסה (Längenfeldgasse), את הקווים U1 ו-U2 בתחנת קארלספלאץ (Karlsplatz), את קו U3 בתחנת לנדשטראסה (Landstraße), את קו U1 בתחנת שוודנפלאץ (Schwedenplatz), את קו U2 בתחנת שוטנרינג (Schottenring) ואת קו U6 בתחנת שפיטלאו (Spittelau). הקו נפתח לראשונה בשנת 1976.

## קישורים חיצוניים

קטגוריה:קווי הרכבת התחתית של וינה
U6 (הרכבת התחתית של וינה)

**קו U6** הוא אחד מקווי הרכבת התחתית של וינה. בקו זה, שאורכו 17.3 קילומטרים (מתחנת Floridsdorf לתחנת Siebenhirten), פועלות כ-24 תחנות. נכון לשנת 2016. קו זה, הארוך ביותר ברשת ה-U-Bahn של וינה, צפוי לאבד תוארו לקו U1 בשנת 2017, עם השלמת עבודות ההרחבה בו.

U6 פוגש את קו U4 בתחנת לנגנפלדגאסה (Längenfeldgasse), את קו U3 בתחנת וסטבאנהוף (Westbahnhof) ואת קו U4 בתחנת שפיטלאו (Spittelau). החלק הראשון של הקו נפתח בשנת 1989 והגיע לאורכו הנוכחי עם סיום העבודות בשנת 1995. הקו נבנה על רשת המסילות הישנה של ה-Wiener Stadtbahn (מערכת הרכבות העירוניות של וינה), ומאחר שכך מקטעים נרחבים ממנו נמצאים מעל פני הקרקע, בעיקר על מערכת הגשרים הישנה ששירתה את ה-Wiener Stadtbahn.

## קישורים חיצוניים

קטגוריה:קווי הרכבת התחתית של וינה
U1 (הרכבת התחתית של וינה)

**קו U1** הוא אחד מקווי הרכבת התחתית של וינה. בקו זה, שאורכו 14.5 קילומטרים (בין רוימאן-פלאץ Reumannplatz ללאופולדאו Leopoldau), פועלות כ-19 תחנות. נכון לשנת 2016, תחנה נוספת, Oberlaa, והמסילה המובילה אליה, נמצאים תחת בניה. עם סיום ההרחבה (יעד לסיום ב-2017), U1 יהפוך לקו הארוך ביותר ברכבת התחתית (כיום קו ה-U6 הוא הארוך ביותר).

קו זה נפגש עם קו U2 ועם U4 בתחנת קרלספלאץ (Karlsplatz), עם קו U3 בתחנת שטפאנסנפלאץ (Stephansplatz), עם קו U4 בתחנת שוודנפלאץ (Schwedenplatz) ועם קו U2 בתחנת פראטרשטרן (Praterstern). הקו נפתח לראשונה ב-25 בפברואר 1978.

## תחנות נבחרות
1. **רוימאנפלאץ** (25 בפברואר 1978)
* התחנה הראשונה שנפתחה
5. **[[קארלספלאץ (וינה)|קארלספלאץ]]** (25 בפברואר 1978)
* קישור ל-U2, U4 ורכבות מקומיות
* התחנה של U4 נמצאת במקומה של הרכבת העירונית משנת 1898, ומשלבת חלקים ממנה
* עיצוב מסובך מאחר שהנהר וינה זורם מתחת לקרקע של הרציפים של U2 ו-U4
* ישנם יותר דרגנועים מכל תחנה אחרת במערכת
6. **[[קתדרלת סטפנוס הקדוש|שטפאנספלאץ]]** (18 בנובמבר 1978)
* קישור ל-U3
7. **[[שוודנפלאץ]]** (24 בנובמבר 1979)
* קישור ל-U4
* לשעבר תחנה של הרכבת העירונית (1901)
* ניתן לראות שרידים של חומת העיר העתיקה
9. **[[פראטר]]שטרן** (28 בפברואר 1982)
* קישור ל-U2, הקו הראשי ו-S-Bahn
11. **דונאואינזל ([[אי הדנובה]])** (3 בספטמבר 1982)
* התחנה נמצאת מתחת לגשר האימפריה.
12. **קייזרמילן / וינה אינטרנשיונל סנטר** (3 בספטמבר 1982)

19. **לאופלדאו** (2 בספטמבר 2006)
* קישור לקו הראשי ול-S-Bahn

## קישורים חיצוניים

קטגוריה:קווי הרכבת התחתית של וינה
ג'וליה רובינסון

**ג'וליה הול בומן רובינסון** (באנגלית: **Julia Hall Bowman Robinson**; 8 בדצמבר 1919 - 30 ביולי 1985) הייתה מתמטיקאית אמריקאית. ידועה בעיקר בשל עבודתה בתחום בעיות הכרעה ובפרט בשל תרומתה לפתרון הבעיה העשירית של הילברט. זכתה במלגת מקארתור, ושירתה כנשיאה האישה הראשונה של האגודה האמריקאית למתמטיקה.

## ביוגרפיה
ג'וליה רובינסון נולדה בשנת 1919 בסנט לואיס, מיזורי, בת לרלף בוארס בומן והלן בומן. כשהייתה בת שנתיים נפטרה אמהּ, ואביה נישא בשנית. אחותה הבכורה הייתה סופרת המדע הפופולרי קונסטנס ריד, ואחותה הצעירה היא בילי קומסטוק. בגיל 9 חלתה, ועקב כך החמיצה שתי שנות לימודים, וכשהחלימה השלימה את החסר בעזרת מורה פרטית. למדה בתיכון בסן דייגו, ובמבחן IQ קיבלה ציון 98, מעט פחות מהממוצע. חרף זאת, בלטה בבית הספר כתלמידה היחידה בכיתות המתקדמות למתמטיקה ופיזיקה, וסיימה את לימודיה בתיכון עם תעודת הצטיינות במדעים.

בשנת 1936 החלה ללמוד באוניברסיטת המדינה של סן דייגו. כיוון שלא הייתה מרוצה מתוכנית הלימודים במתמטיקה שם, עברה להשלמת לימודיה לאוניברסיטת קליפורניה בברקלי. בשנת 1937, טרם מעבר זה, אביה התאבד מחמת קשיים כלכליים. אחד ממוריה בברקלי היה רפאל רובינסון , והיא נישאה לו בשנת 1941, שנה לאחר שקיבלה תואר ראשון.

המשיכה ללמוד בברקלי לתואר שני, ותוך כדי לימודיה הייתה עוזרת הוראה במחלקה למתמטיקה ואחר כך במעבדה לסטטיסטיקה של יז'י ניימן, עבודה שהובילה למאמרה הראשון,  "A Note on Exact Sequential Analysis". בשנת 1948 קיבלה תואר דוקטור על עבודה שכותרתה "Definability and Decision Problems in Arithmetic", שנעשתה בהנחייתו של אלפרד טרסקי.

עברה למכון ראנד, ובו עסקה בבעיה העשירית של הילברט, שביקשה למצוא אלגוריתם שיקבע האם למשוואה דיופנטית פולינומית נתונה יש פתרון במספרים טבעיים. מחקריה הובילו לשיתוף פעולה עם מרטין דייוויס, הילרי פטנאם ויורי מאטיאשביץ', שהוכיח ב-1970 שהאלגוריתם המבוקש אינו קיים.

בשנת 1951 פרסמה מאמר בתורת המשחקים בשם "An Interactive Method of Solving a Game", שבו הראתה שמשחק פיקטיבי מתכנס לשיווי משקל נאש בתכסיס מעורב במשחק סכום אפס לשני שחקנים.

בהתאם לכלל של אוניברסיטת קליפורניה בברקלי, לפיו בני זוג לא יעבדו באותה מחלקה, נמנעה ממנה משרה במחלקה למתמטיקה שם (שבה לימד בעלה), והיא הצטרפה למחלקה לסטטיסטיקה. בשנת 1973 בעלה פרש לגמלאות, ובשנת 1976 היא מונתה לפרופסור במחלקה למתמטיקה. עוד קודם לכן צורפה כחברה לאקדמיה הלאומית למדעים, והייתה למתמטיקאית הראשונה שזכתה לכך.

בשנת 1982 נשאה את הרצאת נתר מטעם איגוד הנשים במתמטיקה . באותה שנה מונתה לנשיאת האגודה האמריקאית למתמטיקה, והייתה אישה ראשונה במשרה זו.

בשנת 1985 נבחרה כחברה באקדמיה האמריקאית לאמנויות ולמדעים.

בשנת 1984 אובחנה כחולה בלוקמיה, והיא נפטרה 30 ביולי 1985.

## קישורים חיצוניים

* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:מתמטיקאיות אמריקאיות
קטגוריה:נושאות הרצאת נתר
קטגוריה:עמיתות מקארתור
קטגוריה:עמיתי מקארתור
קטגוריה:בעלי תואר דוקטור מאוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:חברות האקדמיה הלאומית למדעים של ארצות הברית
קטגוריה:חברי האקדמיה האמריקאית לאמנויות ולמדעים
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-1985
קטגוריה:אמריקאים שנפטרו ב-1985
בריאן תיסן-איטון

**בריאן תיסן-איטון** (באנגלית: **Brianne Theisen-Eaton**; נולדה ב-18 בדצמבר 1988) היא אתלטית קנדית שהתחרתה בקרב רב, פעמיים סגנית אלופת עולם (בייג'ינג 2015 ומוסקבה 2013) בקרב שבע, זוכת מדליית ארד באולימפיאדת ריו דה ז'ניירו (2016) בקרב שבע ואלופת העולם באולם (פורטלנד 2016) בקרב חמש. בתחילת 2017 פרשה מפעילות.

## ביוגרפיה
תיסן-איטון נולדה בססקטון וגדלה בהומבולדט שססקצ'ואן. ב-2007 היא זכתה במדליית זהב בקרב שבע במשחקים הפאן-אמריקאיים לנוער שהתקיימו בסאו פאולו שבברזיל. באותה שנה החלה ללמוד ולהתאמן באוניברסיטת אורגון, במהלך לימודיה זכתה שלוש פעמים באליפות ה-NCAA בקרב שבע, שלוש פעמים בקרב חמש ופעם אחת עם נבחרת השליחות 4x100 מטר, הישגיה ב-NCAA הובילו לבחירתה כאחת הפיינליסטיות לזכייה בגביע באוורמן. 

באליפות העולם באתלטיקה 2009 סיימה במקום ה-15 עם 5,949 נקודות. באליפות שיפרה את שיאיה האישים בריצת 100 מטר משוכות, קפיצה לגובה וריצת 800 מטר. באולימפיאדת לונדון סיימה במקום ה-10 בתוצאה של 6,383 נקודות עם שיאים אישים בהדיפת כדור ברזל, קפיצה למרחק, הטלת כידון וריצת 800 מטר. 

באליפות העולם באתלטיקה 2013 זכתה במדליית כסף עם שיא אישי של 6,530 נקודות לאחר האלופה האנה מלינצ'נקו (6,586 נקודות). ב-2014 זכתה במדליית כסף באליפות העולם באתלטיקה באולם בשיא קנדי של 4,768 נקודות בקרב חמש, לאחר נדין ברוארסן מהולנד. בהמשך השנה זכתה במדליית זהב במשחקי חבר העמים הבריטי שנערכו בגלאזגו בתוצאה של 6,597 בקרב שבע. במאי 2015 שיפרה את שיאה האישי בקרב שבע כשהשיגה 6,808 נקודות כשניצחה בתחרות ההייפו באוסטריה. בהמשך השנה זכתה במדליית כסף באליפות העולם בתוצאה של 6,554 נקודות לאחר האלופה ג'סיקה אניס-היל שהשיגה 6,669 נקודות.

במרץ 2016 זכתה במדליית זהב בקרב חמש באליפות העולם באולם שנערכה בפורטלנד בשיא צפון אמריקה חדש של 4,881 נקודות.

באולימפיאדת ריו דה ז'ניירו (2016) זכתה במדליית ארד בקרב שבע בתוצאה של 6,653 נקודות לאחר המנצחת נפיסטו ת'יאם מבלגיה (6,810 נקודות) וג'סיקה אניס-היל מבריטניה (6,775 נקודות).

## חייה האישיים
תיסן-איטון נישאה ב-2013 לאתלט האמריקאי אשטון איטון, אלוף אולימפי, אלוף עולם ושיאן עולם בקרב עשר. השניים התאמנו יחדיו עד פרישתם המשותפת.

## שיאים אישיים
*ריצת 100 מטר משוכות: 12.98 שניות, 2015 
*קפיצה לגובה: 1.89 מטר, 2015
*הדיפת כדור ברזל: 13.99 מטר, 2015
*ריצת 200 מטר: 23.34 שניות, 2015
*קפיצה לרוחק: 6.72 מטר, 2015
*הטלת כידון: 47.36 מטר, 2016
*ריצת 800 מטר: 2:09.03 דקות, 2013
*קרב שבע: 6,808 נקודות, 2015 **שיא קנדה**

## קישורים חיצוניים

## הערות שוליים

קטגוריה:בוגרי אוניברסיטת אורגון
קטגוריה:בוגרות אוניברסיטת אורגון
קטגוריה:אתלטיות קנדיות
קטגוריה:מתחרות בקרב שבע
קטגוריה:אלופי עולם באתלטיקה
קטגוריה:אתלטיות באולימפיאדת ריו דה ז'ניירו (2016)
קטגוריה:אתלטיות באולימפיאדת לונדון (2012)
קטגוריה:אתלטיות אולימפיות קנדיות
קטגוריה:זוכות מדליית ארד אולימפית מקנדה
קטגוריה:משתתפות קנדיות באולימפיאדת ריו דה ז'ניירו (2016)
קטגוריה:קנדיות שנולדו ב-1988
קטגוריה:קנדים שנולדו ב-1988
בית העירייה (וינה)

ה**ראטהאוס הווינאי** (בגרמנית: **Wiener Rathaus** או **Neues Rathaus**, ידוע יותר כ-**Rathaus** מילולית: בית המועצה) הוא בניין העירייה של וינה, הממוקם בראטהאוספלאץ (כיכר בית העירייה) ברובע הראשון של העיר, אינרה שטאדט. הבניין נבנה מ-1872 עד 1883 בסגנון הנאו־גותיקה על פי תוכניות הבניה של פרידריך פון שמידט. בבניין זה ממוקם משרדו של ראש עיריית וינה כמו גם משרדי מועצת העיר והלנדטאג הווינאי.

## היסטוריה
באמצע המאה ה-19, שטח המשרדים של עיריית וינה הישנה, שנבנו בהוראת פרידריך "ההוגן", דוכס אוסטריה, בשנת 1316, נהיו קטנים מדי לצורכי העירייה. עם התחלת עבודות הבניה של שדרת הרינגשטראסה, החלה תחרות על בניית בניין עירייה חדש, תחרות בה ניצח הארכיטקט הגרמני פרידריך פון שמידט.

ראש העיר דאז, קאייטאן פלדר דרש שבניין העירייה החדש יוקם על השדרה בה הוקמו סימולטנית מבנים מרכזיים אחרים באותה תקופה (ביניהם בניין האופרה של וינה, בניין הפרלמנט האוסטרי, הבורגתיאטר ובניין אוניברסיטת וינה). עלות הבניה הייתה כ-14 מיליון גולדן אוסטרו-הונגרים (המטבע שהיה בשימוש בשטחי האימפריה של בית הבסבורג בין השנים 1754-1892). עלויות הבניה כוסו על ידי עיריית וינה והאימפריה האוסטרו-הונגרית לאחר דיונים ארוכים בנושא.

בניין העירייה הישן משמש למרכז התיעוד של ההתנגדות האוסטרית.

## בניה
הבניין נבנה על בסיס מודל גותי בדומה לבית עיריית בריסל. חמישה מגדלים נבנו, ביניהם המגדל המרכזי בגובה של 98 מטרים. ב-21 באוקטובר 1882, פסל "איש העירייה" (Rathausmann) הונח על כנו בראש המגדל המרכזי והפך להיות אחד מסמלי העיר. המבנה עצמו מתפרש על שטח של 19,592 מטרים רבועים ומסודר סביב שבע חצרות פנימיות. סך כל שטח הקומפלקס הוא 113,000 מטר רבוע המשתרעים על שש קומות, שני מרתפים וסך של 1575 חדרים. הבניין ברובו נבנה תוך שימוש באבן-גיר שהובאה מהרי הליית'ה, רכס הרים לא גדול הממוקם בין מדינת אוסטריה תחתית לבורגנלנד.

מול הבניין שוכנת כיכר הרטהאוס, המשמשת אטרקציה תיירותית ועירונית לאורך כל השנה - בחודשי החורף המוקדמים (עד סוף חודש דצמבר) מוקם בכיכר אחד משוקי חג-המולד הגדולים והידועים באירופה ובעולם בו מבקרים מאות אלפים. בחודשים שלאחר מכן נבנה בכיכר משטח החלקה על קרח הנקרא Wiener Eistraum (בתרגום מילולי לעברית: חלום הקרח הווינאי) בשטח של יותר מ-7000 מטרים רבועים. בשנת 2016 ביקרו ב-Eistraum כ-650,000 מבקרים ב-45 ימים. בחודשי הקיץ מתקיימים במקום פסטיבלים והקרנות סרטים המוניות.

## פרויקט השיפוץ
ב-27 בספטמבר 2012, החלו עבודות שיפוץ תחת פרויקט המוערך בשווי של 35 מיליון יורו. הפרויקט אמור להסתיים עד שנת 2023 ויבוצע ב-11 שלבים ויתפרש על שטח של 40,000 מטרים רבועים.

## גלריה

Wiener Rathaus Innenhof Gewitterwolken 2010.jpg|ממוזער|הראטהאוס
Wien ratusz 1.jpg|ממוזער|הראטהאוס
Festsaal Rathaus Vienna 2007.jpg|ממוזער|הבניין המרכזי
Rathaus Vienna Eistraum 2005 Nightshot.JPG|ממוזער|Eistraum


## קישורים חיצוניים

* 
* האתר הרשמי של עיריית וינה

## הערות שוליים

קטגוריה:וינה: מבנים
קטגוריה:וינה: תרבות
קטגוריה:אינרה שטאדט
קטגוריה:בתי עירייה
קלירואי (ירח)

ממוזער|קלירואי כפי שנצפה מהגשושית ניו הורייזונס, ממרחק של יותר מ-61,700,000 קילומטרים
**קלירואי** (נקרא גם **Jupiter XVII**) הוא ירח של כוכב הלכת צדק. **קלירואי** התגלה באוקטובר-נובמבר 1999 על ידי טים ספאר וקוטלג בשם **S/1999 J 1.** הירח סווג תחילה כאסטרואיד ורק ב-18 ביולי 2000 אובחנה תנועה מסלולית סביב צדק, ולפיכך הוגדר קלירואי כאחד מירחיו של הכוכב. זהו הירח ה-17 של צדק שאושר. הירח כונה **קלירואי** באוקטובר 2000 על שם קלירואי , בתו של אל הנהר אכלואוס, שהיה בנו של זאוס.

בהירותו הנראית של קלירואי היא 20.8; בהירותו של צדק גדולה פי 2.5 מיליון מאשר בהירותו של קלירואי. קוטרו של הירח הוא 8.6 קילומטרים ומהירות סיבובו סביב צדק היא 2.29 ק"מ לשנייה. רדיוס מסלולו של קלירואי סביב צדק הוא 24,102,000 מיליון ק"מ ומשך זמן הקפת צדק הוא 758.82 ימים. לקלירואי אקסצנטריות של 0.2796 ואלבדו של 0.04.

קלירואי משתייך לקבוצת הירחים פסיפאה, הקרויה על שמו של הירח פסיפאה. ירחיה של קבוצה זו מקיפים את צדק ממרחק של 22.8 עד 24.1 מיליון ק"מ. לקבוצה זו משתייכים, מלבד פסיפאה וקלירואי, גם הירחים סינופה, מגאקליטה, אוטונואה, יורידמה וספונדה.

סביר להניח שקלירואי לא נוצר ליד צדק, אלא נלכד על ידי צדק מאוחר יותר. על פי ההערכה, קלירואי נוצר משבר של אסטרואי,ד שנלכד בכוח המשיכה של צדק יחד עם לוויינים אחרים מקבוצת פאסיפאה. עם זאת, קבוצת הצבעים של קלירואי שונה מזו של שאר ירחי פסיפאה ולכן ייתכן שנלכד על ידי צדק באופן עצמאי ובנפרד מקבוצת פאסיפאה.

ב-10 בינואר 2007 צילמה הגשושית ניו הורייזונס את קלירואי, כתרגיל ניווט.

## קישורים חיצוניים

קטגוריה:ירחי צדק
אורינומיה (ירח)

**אורינומיה** (נקרא גם **Jupiter XXXII**) הוא ירח של כוכב הלכת צדק.

אורינומיה התגלה בשנת 2001 על ידי קבוצה של אסטרונומים מאוניברסיטת הוואי שהודרכה על ידי סקוט שפרד. לאחר גילוי קוטלג בשם **S/2001 J 4**.

קוטרו של אורינומיה הוא 3.5 קילומטרים ומהירותו בעת הקפתו את צדק היא 2.32 ק"מ לשנייה.

רדיוס מסלולו של יורידמה סביב צדק הוא 23,231,000 ק"מ ומשך זמן הקפתו סביב צדק הוא 723.359 ימים.

אורינומיה בעל בהירות נראית של 22.7.

אורינומיה בעל אלבדו של 0.04 ואקסצנטריות של 0.377.

הוא נקרא על שם אורינומיה, שלפי המיתולוגיה היוונית הייתה אִמָן של החאריטות שנולדו לה מזאוס.

אורינומיה משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, אורינומיה, ספונדה.

## קישורים חיצוניים

קטגוריה:ירחי צדק
עונת 1981/1982 בליגה הארצית

**עונת 1981/1982 בליגה הארצית** הייתה העונה השישית של הליגה הארצית כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 16 קבוצות. את העונה סיימה הפועל לוד במקום הראשון, והעפילה לעונת 1982/1983 בליגה לאומית, לצד הפועל רמת גן ומכבי יבנה שסיימו אחריה בהתאמה.

מכבי קריית גת, בית"ר נתניה והפועל טבריה ירדו לליגה השלישית.

## טבלת הליגה
 

## קישורים חיצוניים
* טבלת התחרות - דף 10

קטגוריה:עונות בליגת המשנה בכדורגל בישראל
קטגוריה:1981 בישראל: כדורגל
קטגוריה:1982 בישראל: כדורגל
קטגוריה:תחרויות כדורגל ב-1981
ערב ראש השנה

ב**ערב ראש השנה**, הוא כ"ט באלול, נהוגים מנהגים אחדים הקשורים בחג שבא מיד אחריו, ראש השנה (זאת בנוסף למנהגים הכלליים של ערב חג).

לפי הכלל לא אד"ו ראש, ערב ראש השנה אינו חל בימים שבת, שלישי וחמישי, כלומר הוא יכול לחול רק בימים ראשון, שני, רביעי או שישי.

## מנהגים דתיים
* למנהג יהודי אשכנז אומרים סליחות ופיוטים רבים, שהמרכזיים שבהם הם "שופט כל הארץ" שחיבר רבי שלמה אבן גבירול, ו"זכור ברית" שחיבר רבנו גרשום מאור הגולה.
* עריכת התרת נדרים.
* אין אומרים תחנון בשחרית ובמנחה. אולם, ברוב הקהילות כן אומרים תחנון בסליחות, הנאמרות לפי המנהג המקורי באשמורת הבוקר, ורק החל מתפילת שחרית לא אומרים.
* קהילות הנוהגות לתקוע בשופר בחודש אלול מפסיקות זאת בערב ראש השנה, כדי ליצור הפסקה בין התקיעות שאינן אלא מנהג לבין התקיעות בראש השנה, שהן מצווה מן התורה
* יש הנוהגים לטבול במקווה.
* יש הנוהגים להתענות בערב ראש השנה.
* יש הנוהגים להשתטח על קברי צדיקים.

## מנהגים חילוניים
* יהודים מברכים זה את זה בברכת "שנה טובה", בפגישות פנים אל פנים, בטלפון, באיגרת שנה טובה ובדואר אלקטרוני וכו'. מנהג זה מתחיל כבר ימים אחדים לפני החג.
* ראשי הסגל הדיפלומטי בישראל מברכים את נשיא המדינה לרגל השנה החדשה.
* העיתונים בישראל יוצאים בגיליונות גדולים במיוחד, הכוללים סיכומים שונים של השנה החולפת בישראל, דברי ספרות ועוד. כאשר מונה גרשום שוקן לעורך "הארץ" הוא החל מסורת שנמשכה שנים רבות, של פרסום סיפור מאת ש"י עגנון בגיליון ערב ראש השנה ובגיליון ערב פסח מדי שנה.

## לקריאה נוספת
* ש"י עגנון, **[[ימים נוראים (עגנון)|ימים נוראים]]**, הוצאת שוקן, 1998, הפרק "סדר ערב ראש השנה", עמודים מד-נב.
* הרב משה הררי, **מקראי קודש** - הלכות ראש השנה, ירושלים תשע"ג, פרק ב: הלכות ערב ראש השנה, עמודים ק - קכט

## קישורים חיצוניים
* 
* הרב מרדכי אליהו, ערב ראש השנה, באתר "ישיבה"
* הלכות ערב ראש השנה, באתר "אהלי הלכה"
* הרב אליעזר מלמד, ערב ראש השנה, באתר "פניני הלכה"
* הרב דוד יוסף, הלכות ומנהגי ערב ראש השנה

## הערות שוליים

קטגוריה:ראש השנה
קטגוריה:אירועים בחודש אלול
ראש השנה
חמסן דרומי

**חמסן דרומי** (שם מדעי: *Stercorarius maccormicki*) הוא עוף גדול ממשפחת החמסניים שבסדרת החופמאים ומבין העופות הגדולים ביותר ביבשת אנטארקטיקה.

בישראל הוא מזדמן נדיר ביותר, עם שתי תצפיות בלבד במפרץ אילת, ב-1983 וב- 1992.

## מאפיינים
החמסן בעל מוטת כנפיים של 130 ס"מ, אורכו עד 53 ס"מ והוא שוקל עד 2 ק"ג. הוא בעל כנפיים ארוכות ונוצות חומות-בהירות העוזרות לשמור על חומו. מקורו שחור ומעוקל והרגליים שלו בעלות קרומי שחייה.

מין זה דואה על רוחות האוקיינוס הדרומי וכן באיים מצפונה לו ומדרימים עד לאנטארקטיקה. החמסן הדרומי, יחד עם החמסן החום הם מיני חמסנים היחידים באנטארקטיקה, בה הם טורפי העל.

הם נטפלים ללהקות של פינגווינים ומחפשים אפרוחים או ביצים פגיעות, אותם יחטפו במהירות. בנוסף הם טורפים עופות ים קטנים כמו שחפיות, דגים, סרטנים, מכרסמים קטנים, ארנבים ואף סולות ואף ניזונים מנבלות. החמסנים קיבלו את שמם עקב היטפלותם לעופות אחרים ומנהגם להציק להם עד שיפלטו את ארוחתם.

## קישורים חיצוניים

## הערות שוליים

קטגוריה:בעלי חיים שתוארו ב-1893
קטגוריה:טקסונים שתוארו בידי הווארד סונדרס
קטגוריה:חמסניים
קטגוריה:אנטארקטיקה: עופות
קטגוריה:עופות: טורפי-על
בית"ר רמלה

**בית"ר רמלה** הייתה קבוצת כדורגל ישראלית מהעיר רמלה, ששיחקה בליגה השנייה במשך 22 שנה ב-3 קדנציות, ב-2019, לאחר הפרישה מהאיחוד עם בית"ר תל אביב, הוקמה הקבוצה מחדש בשם **מועדון ספורט רמלה** וכיום היא משחקת בליגה ב'.
## היסטוריה
הקבוצה נוסדה בשנת 1951 ואירחה את משחקי הבית שלה באצטדיון העירוני ברמלה. הקבוצה החלה את דרכה בליגה ג' מחוז דרום, שהייתה השלישית בחשיבותה בכדורגל הישראלי. במאי 1957 הואשמה הקבוצה בשיתוף פעולה עם מכבי ירושלים, כדי לפגוע בסיכוי ההעפלה של סקציה נס ציונה לליגה ב'. על פי האשמה מכבי ירושלים שילמה לבית"ר רמלה כדי לא להופיע למשחק נגדה ולקבל ניצחון טכני.

בעונת 1957/1958 העפילה לסיבוב הרביעי בגביע המדינה, והוגרלה לשחק נגד היריבה העירונית מכבי רמלה.

בסיום עונת 1958/1959 העפילה הקבוצה לליגה ב', ושיחקה במחוז דרום יחד עם שתי יריבות עירוניות, מכבי רמלה והפועל רמלה.

בסיום עונת 1962/1963 העפילה הקבוצה לליגה א' (ליגה שנייה) מהמקום השני. ההישג הגבוה של הקבוצה היה המקום השלישי בבית הדרומי בעונת 1964/1965.

בשנת 1971, במסגרת דיוני ועדת עציוני, שחקרה שחיתויות והטיות תוצאות משחקים, הואשמה הקבוצה בניסיון לשחד שופט.

בנובמבר 1973 העפילה לשמינית גמר גביע המדינה.

בסיום עונת 1975/1976, עם הקמת הליגה הארצית בכדורגל, נשרה בית"ר רמלה לליגה השלישית.

בסיום עונת 1979/1980 העפילה הקבוצה לליגה הארצית, בה שיחקה בליגת המשנה במשך שבע עונות רצופות. בשנים אלו אימנו את הקבוצה שחקני העבר שמואל רוזנטל (הישראלי הראשון שזכה לחוזה מקצועני באירופה), בתחילת עונת 1984/1985, ונחום סטלמך בשנים 1986/1987. באוקטובר 1984 חתם על חוזה בקבוצה בלם קבוצת הפועל ירושלים עלי עות'מאן. זו הייתה הפעם הראשונה בתולדות מרכז בית״ר, ששחקן ערבי חתם בקבוצה המסונפת אליו. לאחר ירידת ליגה חזרה בית"ר רמלה לליגה הארצית לאחר עונה, אך בסיום עונת 1988/1989 ירדה פעם נוספת לליגה השלישית.

הקבוצה שיחקה בליגה השלישית עד לעונת 1998/1999 במהלכה לא התייצבה למספר משחקים. כתוצאה מכך היא ירדה ליגה ובהמשך התפרקה. על בסיס הקבוצה הוקמה קבוצת **עירוני רמלה** שבשנת 2011 התמזגה לבית"ר תל אביב רמלה.

## מועדון ספורט רמלה
שמאל|ממוזער|140px|סמל קבוצת מועדון ספורט רמלה עם המנורה מאחורה המייצגת את תנועת בית"ר
במאי 2019 האיחוד עם בית"ר תל אביב בוטל, ביוזמת ראש העירייה מיכאל וידל, שביקש להקים את בית"ר רמלה מחדש כקבוצה עצמאית.

הקבוצה החלה שוב את דרכה בליגה ג' בשם "**מ.ס. רמלה**" (רשמית הקבוצה נקראת "**מועדון ספורט כדורגל בגין רמלה** (ע"ר)"), בסוף עונת 2020/2021 העפילה הקבוצה לליגה ב', לאחר שסיימה את העונה הרגילה ברצף של 15 ניצחונות ו-0 הפסדים. במשחקי הפלייאוף השיגה הקבוצה 4 ניצחונות ותיקו אחד, כאשר משחק ההכרעה היה נגד הפועל נחלת יהודה אותה ניצחה בית"ר בתוצאה 2:0.

## הערות שוליים

קטגוריה:קבוצות כדורגל ישראליות
רמלה
קטגוריה:רמלה: מועדוני ספורט
קטגוריה:קבוצות כדורגל שהוקמו ב-1951
ארץ קטנה עם שפם

"**ארץ קטנה עם שפם**" הוא שיר עברי שחיבר הפזמונאי מאיר גולדברג והלחינה וביצעה קורין אלאל. השיר נכלל באלבום אנטארקטיקה (1989), בהפקתה של יהודית רביץ, שנאמר עליו ש"הקפיץ את קורין אלאל ללב המיינסטרים". השיר היה לאחד מלהיטיה הגדולים של אלאל, ולשיר המזוהה עם הפוליטיקה הישראלית ועם החברה הישראלית.

השיר עוסק בישראל – שהיא כ"חצי סיכה על מפת העולם", "חצי סיכה בין סעודיה לים", "קליפת בננה על מפת העולם" – בסיטואציה הפוליטית ובדמותה של המדינה. ה"שפם" שבשיר הוא שפמו של ראש הממשלה יצחק שמיר (בכהונתו השנייה); פירושים נוספים לשפם: סמל הרומז לכוחניות ולרשע של זמנים אפלים בהיסטוריה היהודית הקרובה, או סמל לפחד הישראלי מפני הסביבה הערבית ה"משופמת" במזרח התיכון. המילים "שחקן קולנוע דופק על שולחן / אנחנו תכף נרגיש את זה כאן" מתייחסות לרונלד רייגן, נשיא ארצות הברית עד ינואר 1989 (שבצעירותו היה שחקן קולנוע הוליוודי מצליח); הכוונה היא שכל הצהרה פוליטית של הנשיא בוושינגטון מורגשת מיד בירושלים. לצד דימויים אקטואליים שהיו נכונים לשעתם, בשיר יש מגוון אמירות המשקפות את הסיטואציה הישראלית, התפיסה העצמית הישראלית והתלונות הישראליות גם מפרספקטיבה רחבה יותר: "אנחנו פקק בפתחו של בקבוק" – כאילו הישראלים עומדים בפתח הגיהנום , צריכים לעצור מבעד לחצים גדולים מלהתפרץ (ביטוי קרוב ל"וילה בג'ונגל"); "הכול מוכן כאן למכירת החיסול" – החשש שגורלו של הפרויקט הציוני, שהצליח להתגשם בצורת מדינה לעם היהודי, תלוי על בלימה (קרוב לאמירה הישראלית ההיסטורית "האחרון שיצא מלוד, שיכבה את האור"); "הכל גלוי דרך חור המנעול"; "כל השחקנים זרים"; ו"כל המקומות קדושים [בעוד יש] סיכויים קלושים לתפוס מקום".

בקליפ, ששודר בתוכנית "זהו זה", מוצגת קורין אלאל כמורה בכיתה שתלמידיה הם חברי הלהקה המלווה אותה.

## קישורים חיצוניים

* , הופעה חיה במסגרת התוכנית "פסקול ישראלי", הטלוויזיה החינוכית

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי מאיר גולדברג
קטגוריה:שירים שהולחנו על ידי קורין אלאל
קטגוריה:שירים שהופקו על ידי יהודית רביץ
קטגוריה:שירים על ישראל
קטגוריה:שירי רוק בעברית
קטגוריה:ציונות בתרבות
קטגוריה:סינגלים בהוצאת CBS ישראל